РEПУБЛИКА СРБИЈА

ОПШТИНА ЉИГ

ОПШТИНСКА УПРАВА

IV-02 Број: 111-7/2020-2

Дана: 22.12.2020.године

Љ и г, Карађорђева бр.7

Тел. 014/3443-665

В.П.

На основу члана 18. Закона о начину одређивања максималног броја запослених у јавном сектору (''Службени гласник РС'', број: 68/2015, 81/2016) и члана 4. 5. 6. 7. и 8. Уредбе о интерном конкурсу („Службени гласник Републике Србије“, број 17/2016), члана 1. Одлуке измени одлуке о максималном броју запослених на неодређено време у систему општине Љиг за 2017. годину 01 Број: 06-26/17-6 („Службени гласник Општине Љиг“ број: 8/2017) и Решења о попуњавању радног места у Општинској управи општине Љиг, интерним конкурсом број: 111-7/2020-1 од 22.12.2020. године, начелник Општинске управе општине Љиг објављује следећи:

**ИНТЕРНИ КОНКУРС ЗА СИСТЕМ ЛОКАЛНЕ САМОУПРАВЕ**

**ЗА ПОПУЊАВАЊЕ РАДНОГ МЕСТА**

**I** У Општинској управи општине Љиг расписује се интерни конкурс за попуну радног места:

**ОДЕЉЕЊЕ ЗА ОПШТУ УПРАВУ**

* пријем једног извршиоца у радни однос на неодређено време. Место рада: Општина Љиг – Општинска управа, Карађорђева 7.

|  |
| --- |
| **7а. Послови бирачког списка** |
| **Опис посла:** обавља административне и техничке послове припреме, обраде и уноса података у систем за аутоматску обраду података ради ажурирања дела Јединственог бирачког списка за подручје општине Љиг; обавља послове у вези са спровођењем решења о упису, брисању, измени, допуни и исправци грешке у бази бирачког списка по службеној дужности или на захтев странака - до закључења бирачког списка; издаје обавештења за потребе личног изјашњавања грађана; издаје уверења о изборном и бирачком праву; сачињава одговарајуће информације и извештаје; води првостепени управни поступак, прикупља доказе и доноси решења везана за признавање сатуса енергетски угроженог куца; доставља ЕПС-у сваког месеца податке о енергетски угроженим купцима у одговарајућим табелама, води првостепени управни поступак, прикупља доказе и доноси решења везана за признавање права на једнкратну новчану помоћ за новорођенчад на територији општине Љиг; обавља и друге послове које му повери начелник Одељења и начелник Општинске управе. |
| **УСЛОВИ**: *ВС из области друштвених наука* |
| **ЗВАЊЕ, ЗАНИМАЊЕ**: *сарадник* |
| **РАДНО ИСКУСТВО**: *3 година* |

 **II** На интерном Конкурсу могу да учествују запослени на неодређено време у систему локалне самоуправе који испуњавају услове утврђене конкурсом.

 **III** Знање и вештине које се оцењују у изборном поступку и начин њихове провере:

Провера стручних знања кандидата врши се из области везаних за јединствени бирачки списак.

 Провера стручних знања врши се усменим разговором.

 Кандидатима међу којима се спроводи изборни поступак доставља се писмено обавештење о томе кад и где отпочиње изборни поступак, најмање пет дана пре дана отпочињања изборног поступка.

 **IV** УСЛОВИ ЗА ЗАПОСЛЕЊЕ:

* Да је пунолетан држављанин Републике Србије,
* Да има прописано образовање,
* Да испуњава остале услове прописане законом и Правилником о организацији и систематизацији радних места у Општинској управи општине Љиг,
* Да није правоснажно осуђивана безусловну казну затвора од најмање шест месеци
* Да му није раније престајао радни однос у државном органу или органу јединице локалне самоуправе због теже повреде дужности из радног односа.

 **V** ДОКАЗИ КОЈИ СЕ ПРИЛАЖУ УЗ ПРИЈАВУ НА ИНТЕРНИ КОНКУРС:

1. Потврда кандидата да је кандидат запослен на неодређено време у систему локалне самоуправе, који чине органи јединице локалне самоуправе, јавне службе, јавна предузећа, правна лица основана од стране трећих лица, привредна друштва и друге организације које сходно члану 2. став 5 Закона о начину одређивања максималног броја запослених у јавном сектору (''Службени гласник РС'', број 68/15 и 81/16)
2. Уверење о држављанству (не старије од шест месеци)
3. Извод из матичне књиге рођених (издат на обрасцу сходно важећем Закону о матичним књигама )
4. Оверену фотокопију дипломе о стручној спреми
5. Потврда или уверење којом се доказује радно искуство у струци
6. Уверење о положеном државном стручном испиту, уколико је исти положен. Лице које није положило државни стручни испит може се примити у радни однос уз обавезу полагања наведеног испита.
7. Уверење о положеном стручном испиту за службеника за јавне набавке.
8. Уверење да кандидат није правоснажно осуђиван на безусловну казну затвора од најмање шест месеци ( извод из казнене евиденције надлежне Полицијске управе издат након објављивања Јавног конкурса)
9. Доказ да им раније није престајао радни однос у државном органу односно органу јединице локалне самоуправе због теже повреде дужности из радног односа.

 Одредбом члана 9. и члана 103. Закона о општем управном поступку (''Сл.гласник РС'', број: 18/16) прописано је између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

 Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту.

 Потребно је да учесник конкурса, уз наведене доказе достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

 Пример изјаве се налази и може се преузети у Општинској управе општине Љиг.

 **V** Рок за подношење пријаве на интерни конкурс: 15 дана од дана када је интерни конкурс објављен на огласној табли Општинске управе општине Љиг. Рок почиње да тече од 22.12.2020. године и истиче 05.01.2021. године.

 Пријава на конкурс садржи име и презиме кандидата, датум и место рођења, адресу становања, број телефона, по могућству интернет адресу, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

 **VI** Лице које је задужено за давање обавештења о интерном конкурсу: Владимир Павловић, контакт телефон: 014/3443-665; 064/8614410

 **VII** Датум оглашавања: 22.12.2020. године.

 **VIII** Адреса на коју се подноси пријава на интерни конкурс: Општина Љиг – Општинска управа, Карађорђева 7, 14240 Љиг, са назнаком ''за интерни конкурс'', поштом или лично на писарници Општинске управе.

**НАПОМЕНА**: Неблаговремене, недопуштене и непотпуне пријаве биће одбачене.

 Интерни конкурс спроводи конкурсна Комисија коју именује начелник Општинске управе општине Љиг.

 Интерни конкурс објавити на огласној табли Општинске управе и интернет презентацији општине Љиг.

 НАЧЕЛНИК

 ОПШТИНСКЕ УПРАВЕ

 Милан Јанићијевић